HIRDETMÉNY

a bírósági ülnökök választásáról

 

Magyarország Köztársasági Elnöke a 98/2015. (II.11.) KE határozatával 2015. március 7. napja és 2015. április 30. napja közé eső időtartamra tűzte ki a bírósági ülnökök választását.

A bírák jogállásáról és javadalmazásáról szóló 2011. évi CLXII. törvény (a továbbiakban: Bjt.) rendelkezik az ülnökjelölés és választás szabályairól.

A Bjt. 212. § (1) bekezdése szerint ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság, vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.

Az ülnök nem lehet tagja pártnak és politikai tevékenységet nem folytathat.

Az ülnökök jelölése
1. A Bjt. 213. § (1) bekezdése értelmében az ülnököket a Kunszentmiklósi Járásbíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - kivéve a pártokat - jelölik.

A fiatalkorúak büntető ügyében eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik.

Az ülnököt (munkaviszony, kormánytisztviselői, közszolgálati vagy közalkalmazotti jogviszony, a fegyveres szerveknél és a Magyar Honvédségnél szolgálati viszony, vagy foglalkoztatásra irányuló más jogviszony, szövetkezetnél munkaviszony jellegű jogviszony esetén) ülnöki működésének időtartamára a távolléti díja illeti meg.

A fentiekben hivatkozott jogviszonyokban nem álló, vagy az ülnöki működése idejére munkabérben (díjazásban) nem részesülő ülnököt tiszteletdíj illeti meg. A tiszteletdíj mértéke az ülnök működésének minden napjára a bírói illetményalap egy munkanapra eső összegének a 25 százaléka.

Jelöltet állítani legkésőbb 2015. április 3. napján (pénteken) 12.00 óráig lehet.
A jelöléshez és a jelölés elfogadásához szükséges nyomtatványok kérhetőek Kunszentmiklósi Polgármesteri Hivatalban, illetve letölthetőek a www.kunszentmiklos.hu honlapon.

A jelölt a jelölés elfogadását követően haladéktalanul köteles hatósági erkölcsi bizonyítvánnyal igazolni büntetlen előéletét. Ha a jelölt ezt az igazolási kötelezettségét elmulasztja, ülnökké megválasztani nem lehet.
A jelölést és a jelölés elfogadására vonatkozó nyilatkozatot, valamint a hatósági erkölcsi bizonyítványt a Polgármesteri Hivatalban kell leadni, legkésőbb 2015. április 3-án.
Az ülnökök jogaira és kötelezettségeire vonatkozó tájékoztató megtekinthető a Polgármesteri Hivatal földszinti hirdetőtábláján vagy megtalálható a www.kunszentmiklos.hu internetes oldalon.

Az ülnökválasztással kapcsolatban további információ kérhető személyesen a Polgármesteri Hivatalban vagy telefonon. (Tel.: 76/551-010/28 vagy 76/550-150)
Lesi Árpád

polgármester

1. számú melléklet
A bírósági ülnökök jogai és kötelezettségei

Az ülnököknek az ítélkezésben a hivatásos bírákkal azonos jogaik és kötelezettségeik vannak. 

Az ülnökök a megbízatásuk időtartama alatt nem lehetnek tagjai pártnak és politikai tevékenységet sem folytathatnak (Bjt. 212. § (3) bek.) Az országgyűlési képviselői megbízatás, az önkormányzati képviselő-testületi tagság politikai tevékenységnek tekintendő. Nem politikai tevékenység a munkavállalói - szakmai, érdekvédelmi - szervezetben való részvétel. 

Az ülnököt az igazságszolgáltatásban való részvételével összefüggő cselekménye tekintetében mentelmi jog illeti meg. A mentesség terjedelmére és az ülnök mentelmi jogának felfüggesztésére vonatkozó szabályokat a Bjt. 2. § (4) és (5) bekezdése tartalmazza.

A megválasztott ülnöknek bírói esküt kell tennie.

Az ülnököt a bíróság elnöke hívja be és osztja be az ítélkező tanácsba. E tisztsége gyakorlásának idejére az ülnököt a Bjt. 221. § rendelkezései szerint távolléti díj, illetőleg tiszteletdíj illeti meg, amelyet a bíróságok költségvetésükből térítenek meg. 

A Bjt. 221.§ (1) bekezdésében foglaltak szerint a munkaviszonyban, kormánytisztviselői, közszolgálati vagy közalkalmazotti jogviszonyban, a fegyveres szerveknél és a Magyar Honvédségnél szolgálati viszonyban, vagy foglalkoztatásra irányuló más jogviszonyban (szövetkezetnél munkaviszony jellegű jogviszonyban stb.) álló ülnököt ülnöki működésének időtartamára a távolléti díja illeti meg.
A (3) bekezdés alapján az (1) bekezdésben meghatározott jogviszonyokban nem álló, vagy az ülnöki működése idejére munkabérben (díjazásban) nem részesülő ülnököt tiszteletdíj illeti meg. A tiszteletdíj mértéke az ülnök működésének minden napjára a bírói illetményalap  ( 396.000, ft)  egy munkanapra eső összegének a 25 százaléka.
Az (5) bekezdés szerint az ülnök a hivatalos kiküldetésével járó költségeket a bírákra irányadó rendelkezések megfelelő alkalmazásával számolhatja el.

Joga az ülnöknek, hogy a behívásáról legalább egy hónappal korábban értesüljön, illetve, hogy kérésére, fontos okból a bíróság elnöke elhalaszthassa a működése megkezdésének időpontját.

Az ítélkező tanácshoz beosztott ülnök joga, hogy a tárgyalandó ügyek tény- és joganyagát megismerhesse, arról őt az ítélkező tanács elnöke tájékoztassa. 

Az ítélet meghozatalát megelőző zárt tanácskozással kapcsolatos tanácskozási titok megőrzése az ülnök számára is kötelező. Ez vonatkozik a szolgálati, illetve az államtitokra is.

Az ülnökökre vonatkozó legfontosabb rendelkezéseket a bíróságok szervezetéről és igazgatásáról szóló 2011. évi CLXI. törvény és a bírák jogállásáról és javadalmazásáról szóló 2011. évi CLXII. törvény tartalmazza. 








        2. számú melléklet   

Bírósági ülnökké jelölés
A Bjt. 213. § (1) bekezdése alapján…………………………..
………………………………………………………………………. (név)
………………………………………………………. . sz. alatti lakost
………………………………………………………………… bíróságra
….……………………………………………… ülnöknek  jelölöm.

Dátum  ………………………………………………….







…………………………………








      jelölő aláírása x
 






……………………………..








……………………………..

x Megjegyzés: A jelölő aláírásán kívül, ha:
1.)  választópolgár a jelölő, akkor olvasható név

és állandó lakcím, telefonszám feltüntetése;
2.)  szervezet a jelölő, a szervezet neve, címe és
      a jelölést aláíró képviselőjének megjelölése
     is szükséges.
 3. számú melléklet

N Y I L A T K O Z A T
bírósági ülnökké jelölés elfogadásáról

…………………………………………………………………………. (név, nők esetében leánykori név is). 
……………………………………………………………………………………………………….. (helység, ir.szám)
…………………………………………………………………………………..(utca) ………….. szám alatti lakos

(törvényszéki, járásbírósági, közigazgatási és munkaügyi, fiatalkorúak büntető ügyében eljáró bíróságrax) ülnökké való jelölésemet elfogadom. 

A jelöléshez szükséges adatokat az alábbiakban közlöm:

Születési hely és idő:  ……………………………………………………

Anyja neve: ……..………………………………………………………….. 

Iskolai végzettsége: ………………………………………………………

Foglalkozása: ………………………………Szakképzettsége: ………………………………………

Munkahelye neve és címe:…………………………………………………………………………………...

Egy hónapra járó távolléti díjának összege………………………………………………………………...

 Elérhetősége (telefon száma, e-mail): ……………………………………………………………………..

Kijelentem, hogy az ülnökké válás törvényben (Bjt. 212. § (1) bek.) meghatározott szükséges feltételeivel rendelkezem. A büntetlen előéletemet igazoló hatósági bizonyítványt mellékelten csatolom.

xBeleegyezem/Nem egyezem bele, hogy megválasztásomat az önkormányzat képviselő-testülete nyilvános ülésen tárgyalja. 

Dátum: ………………………………….








……………………………………..








           jelölt aláírása 
x nem kívánt rész törlendő  


